
BASES DE DADES DOCUMENTALS 


RECURSOS PER A LLENGUES ESTRANGERES A SINERA 


Un dels grans conjunts de recursos educatius referenciats a SINERA és el que 
té a veure amb l'estudi de les llengies estrangeres. 

La major part d'aquests materials provenen del Centre de Recursos de Llengúes 
Estrangeres, del qual s'ha documentat la totalitat de la seva mediateca, i de la 
biblioteca de l'Escola Oficial d'Idiomes, de la qual s'ha fet una selecció del 
material més interessant per a l'estudi de l'anglès. 

Vegeu els resultats que dóna la interrogació a SINERA sobre els materials de 
llengies estrangeres: 

S'han realitzat les cerques tenint activades les relacions de termes relacionats i 
dos nivells de termes específics. 

Els documents que contenen el descriptor ensenyament d'idiomes són 1392, 
d'aquests documents van destinats 


a secundària 693 
a primària 485 
als ensenyants 381 
Aquests documents tenen un suport 
vídeo 244 
enregistrament àudio 106 
llibre 1056 


El llibre pot ser d'exercicis, de text, del professor o una guia didàctica. 


D'aquests documents es consideren material didàctic 065 mentre que la resta és 
material de consulta del professor o material de referència. 

Els termes en negreta són els descriptors utilitzats per obtenir els resultats. 

De la informació continguda a les fitxes destaquem: 

El camp DI (disponibilitat) que informa on podeu trobar el recurs. 

El camp RE (resum) que descriu el recurs perquè pugueu tenir una idea més 
aproximada del seu interès. 

El camp CA (característiques) que conté informació sobre altres continguts 
auxiliars del recurs (imatges, bibliografia, adreces ...). 


NU: LPLE2544 

CR: llibre del professor 

TI: El document vídeo a la classe de llengua 

TO: Le document vidéo dans la classe de langues 

AU: Lancien, Thierry 

ED: Clé International (París) 

DA: 1986 

LL: francès 

RE: Metodologia i propostes pràctiques perquè els professors utilitzin el vídeo a la 
classe. Les fitxes d'explotació d'activitats pedagògiques —són fetes per 
desenvolupar quatre grans àrees: l'atenció visual, l'atenció visual i sonora, 
l'atenció no verbal, i les produccions orals i escrites. També es fa una introducció a 
la tècnica de l'entrevista televisiva, que també es pot aplicar per a la classe de 
francès. 

CA: Consta de 144 — pàgines. Glossari. Bibliografia. Relació d'adreces d'interès. 
lllustracions en blanc i negre 

IA: ISBN 2-19-033104-8 

DI: Centre de Recursos de Llengúes Estrangeres 

DT: ensenyament d'idiomes, francès, ensenyament audiovisual, metodologia didàctica 

DE: didàctic, material per a la classe 

DN: cicle superior, secundària, formació de professorat, idiomes 

DD: Amèlia Foraster, 1990/10 


Exemple 1 de fitxa de Sinera 


NU: LPLE0393 

CR: llibre del professor 

Tl: Receptes per a professors cansats 
TO: Recipes for tired teachers 


AU: 

ED: Addison-VVesley Publishing Company, (Massachussets) 
DA: 1985 

LL: anglès 


RE: Llibre pensat per ajudar els professors d'anglès com a segona llengua o com a 
llengua estrangera, d'arreu del món. Ofereix 81 estratègies comprovades a l'aula 
per construir o reforçar l'habilitat lingúística a qualsevol nivell d'aprenentatge. Les 
receptes predilectes inclouen: jocs —de simulació o de rol, activitats de dinàmica 
de grup, —exercicis —creatius, converses sobre assumptes inventats, activitats 
d'aprenentatge, passatemps i jocs. Tot aquest conjunt ampli de possibilitats encoratja 
els professors per seguir endavant en la tasca educativa i els ofereix múltiples 
recursos pedagògics que n'amplien el camp d'acció. 

CA: Llibre que té 115 pàgines illustrades en blanc i negre. Distribució en 8 unitats 
didàctiques. Index temàtic. 

IA: ISBN 0-201-06509-6 

DI: Centre de Recursos de Llengúes Estrangeres 

DT: ensenyament d'idiomes, anglès, habilitats linguístiques 

DE: material didàctic, formació de professorat, referència 

DN: idiomes, ensenyants 

DD: Amèlia Foraster, 1991/3 


Exemple 2 de fitxa de Sinera 


NU: LPLE0488 


CR: guia 

Tl: La premsa al davant, Guia per al professor per emprar els diaris en l'ensenyament 
de l'anglès 

TO: Press Ahead, A teachers guide to the use of nevvspapers in English language 
teaching 


AU: Baddoch, Barry 

ED: Pergamon Press, lOxfordi 

DA: 1983 

LL: anglès 

RE: La premsa esdevé un recurs didàctic eficaç i complementari per a l'ensenyament 
de l'anglès. Aquí es presenta una guia exhaustiva de les activitats, els exercicis 
pràctics i els recursos didàctics que se'n. poden extreure. Apareix un llenguatge 
periodístic molt específic i concret que pot servir per encetar activitats de grup o 
bé individuals. Util per reforçar la competència comunicativa i el grau d'assimilació 
de les estructures lingúístiques de la llengua anglesa. 

CA: Conté un total de 103 pàgines distribuides en 9 capítols temàtics. Al final del 
llibre s'hi inclou una llista bibliogràfica. ll-lustracions en blanc i negre 

IA: ISBN 0-08-029441-3 

DI: Centre de Recursos de Llengúes Estrangeres 

DT: ensenyament d'idiomes, —anglès, llengues estrangeres, premsa, guia didàctica, 
mitjans de comunicació, material imprès 

DE: material didàctic, formació de professorat, professional 

DN: idiomes, formació de professorat, universitària, alumnes 

DD: Amèlia Foraster, 1991/09 


Exemple 3 de fitxa de Sinera 


BASE DE DADES "FORMACIÓ" 


Us recordem que la base de dades Formació us pot ser molt útil per conèixer les 
activitats de —formació — del professorat integrades dins el Pla de Formació 
Permanent del Professorat del Departament d'Ensenyament. Tot seguit us 
mostrem -amb alguns comentaris explicatius- el resultat de cercar i capturar 
informació amb el programa Atena. Els comentaris explicatius s'inclouen entre 
parelles de símbols € .... 5. 


La resta de material és la captura de la sessió feta amb l'Atena. 
€e Observeu que el sistema indica el dia i l'hora en què s'ha produit la consulta i la base amb què 
s'ha treballat s. 


Dilluns, 7/-Desembre-1992 17:42:01 


Base connectada: Formació 

se Realitzem dues etapes de recerca. En la primera veiem quants cursos hi ha sobre 
matemàtiques que es facin a indrets geogràfics designables per una expressió que comenci 
per "Barcel..." (Barcelona, Barcelonès, etc.). En la segona restringim el resultat de la primera 


etapa al nivell d'ensenyament primari. 5. 

Recerca: 1i 35l matem- i barcel-- 

Recerca: 2 1711 i prim- 

ae Observem els títols dels 17 documents resultants.s. 


ETAPA 2. Títols dels documents 


CÀLCUL MENTAL I LÒGICA 

APROFUNDIMENT DE MATEMÀTIQUES 

DIDÀCTICA DE LA MATEMÀTICA A LA PRIMÀRIA 

LUDOMAT 1-2 

ELS RECURSOS MATEMÀTICS A L'EDUCACIÓ PRIMÀRIA 
CÀLCUL MATEMÀTIC: COM ENSENYEM2 

RECURSOS MATEMÀTICS A L'EDUCACIÓ PRIMÀRIA 
MATEMÀTIQUES 

RECURSOS MATEMÀTICS A L'EDUCACIÓ PRIMÀRIA 

EL TRACTAMENT DE LA DIVERSITAT, OPCIONS ÒRGAN. 
ELABORACIÓ DE P. CURRICULAR MATEMÀTIQUES 
DESENVOLUPAMENT CURRICULAR MATEMÀT. A PRIMÀRIA 
DISSENY CURRICULAR DE LA MATEMÀTICA A PRIMÀRIA 
ELABORACIÓ D'UNITATS DIDÀCTIQUES, ÀREA MATEMÀT. 
LA LÒGICA MATEMÀTICA 

DISSENY, PROGRAMACIÓ I FORMACIÓ DE MATEMÀTIQUES 
LÒGICA I MATEMÀTICA A L'ESCOLA RURAL 


£ Demanem que ens mostri de forma més completa informació sobre el document número 4 s. 


ETAPA 2. Document 4 


ACTIV : LUDOMAT 1-2 

BLOC : B, Formació per a la millora de la pràctica docent 

MATERIA: — Matemàtiques. General, Material didàctic 

NIVELL : parvulari, primària 

TIPUS : Pla de Formació Permanent de Zona. Grup de treball 

LLOC : CP Josep Janes/CP Milagros Cousarnau 

POBLAC: L'Hospitalet 

COMARCA: Barcelonès CRP: Ciutat de l'Hospitalet de Llobregat 

D TERR: —Barcelona-Comarques 

PLACES: 20 

HORES : 40 

DATES : De 01/10/92 a 30/05/93 

HORARI: 17.30 - 20 

RESUM : Aquesta activitat té com a objectiu la presentació i manipulació del material 
matemàtic de les aules Ludomat per ser utilitzat per l'alumnat. També s'organitza i 
experimenta material nou, aprofundint en les possibilitats que ofereixen els 
aprenentatges matemàtics. 

INSTCOL: — ICE de la Universitat Autònoma de Barcelona/ Tel.: 5811550 


MISSATGERIA 


Comunicació amb les delegacions territorials 


Les delegacions territorials del Departament d'Ensenyament disposen d'un codi 
d'usuari en la Xarxa Telemàtica Educativa de Catalunya, a través del qual se'ls 
poden adreçar comunicacions. 


En relació a aquest tema, podeu posar-vos en contacte amb el coordinador 
territorial del PIE a cada delegació. 
Relació de codis: 


D.T.Baix Llobregat DTBLTBUSTIA 
D.T.Barcelona l-Ciutat DTB1TtBUSTIA 
D.T.Barcelona ll-Comarques DTB2FtBUSTIA 
D.T.Girona DTGItBUSTIA 
D.T.Lleida DTLLtBUSTIA 
D.T.Tarragona DTITAtBUSTIA 
D.T.Vallès Occidental DTVOTBUSTIA 
NOTICIARI 


Oficina de cooperació educativa i científica amb la CEE 


El Departament d'Ensenyament de la Generalitat de Catalunya, expressant la 
seva voluntat de contribuir al desenvolupament de l'ensenyament i la recerca en 
l'Europa del futur, va crear el desembre de 1988 l'Oficina de cooperació educativa 
i científica amb la comunitat europea. 
Els estudiants i professors de Catalunya disposen, per tant, d'una unitat on 
recórrer en demanda, entre altres coses, d'informació. Aquesta oficina va ser 
creada amb els objectius segients: 
Difondre informació sobre els programes educatius i de recerca europeus. 
Assessorar i donar suport a les persones o institucions educatives que 
desitgin participar en qualsevol acció o programa europeu de cooperació. 
Organitzar actuacions de cooperació amb les institucions comunitàries i amb 
d'altres — institucions regionals europees, especialment — activitats que 
comportin intercanvi d'idees i persones. 
Per tant, els alumnes i els professors de les escoles catalanes poden adreçar-se a 
aquesta oficina per obtenir informació sobre: 
. Els programes educatius de la CE: Petra, Erasmus, Comett, Lingua, etc. 
Projectes d'intercanvi escolar: contactes amb escoles estrangeres, ajuts per 
a la seva realització, assessorament sobre projectes d'intercanvi. L'ajut en 
aquest punt és especialment interessant pel que fa a la preparació de 
projectes que impliquen comunicació telemàtica amb centres estrangers. 
Suport per a l'elaboració de 0 programacions didàctiques destinades a 
introduir la dimensió europea en l'ensenyament. 
Publicacions de l'oficina: Euro-guia (difusió gratuita). Euro-diccionari (en 
venda a la Llibreria de la Generalitat). Els sistemes educatius a Europa (en 
venda a la Llibreria de la Generalitat). 
L'adreça de l'oficina és: 
Oficina de Cooperació Educativa i 
Científica amb la CEE 
Departament d'Ensenyament 
C/ Comte d'Urgell 240, planta 7a. 
08036 Barcelona Tel. 419 38 03 - Fax. 430 36 64. 


Els centres docents poden utilitzar la XTEC per adreçar consultes a l'oficina, 
utilitzant el codi de missatgeria OCCE£-BUSTIA. 


Bibliografia i documentació 


Us recordem que la secció Bibliografia i Documentació del NOTICIARI 
recull mensualment una selecció comentada de les principals novetats 
arribades a la biblioteca del Programa d'Informàtica Educativa. Algunes de les 
novetats referenciades el mes de desembre són: 


THE USE OF MICROCOMPUTER: EFFECTIVE 0òyLEARNING AND 
TEACHING IN SCOTTISH PRIMARY SCHOOLS HM Inspectors of 
Schools HMSO, 1991 

Informe basat en la recerca pràctica duta a terme pel cos d'inspectors 
escolars durant el període 1987/1990 amb l'objectiu de descriure i 
avaluar la correcta pràctica de la utilització de la informàtica en 
l'educació primària a Escòcia. 

Analitza com els ordinadors han afectat l'ensenyament i l'aprenentatge a 
50 escoles primàries, el recolzament que han donat les escoles i les 
autoritats educatives a aquest ús, i les espectatives de futur. 


L'EDUCACIÓ INFANTIL 

Departament d'Ensenyament 

Col.lecció de dossiers "Exemples d'unitats de programació", núm. 1 
Generalitat de Catalunya, 1992 

Ofereix models de programació per a l'educació infantil com a referent 
per als centres que duen a terme el desplegament curricular i, 
especialment les programacions del tercer nivell de concreció. Les 
unitats presentades com a exemple són: El racó domèstic, Dramatització 
d'un conte, Lectura visual d'imatges fixes, Festa popular: el carnaval, 
L'aigua, La biblioteca, Animals de ploma i animals de pèl i Noció de 
quantitat. 


L'EDUCACIÓ PRIMÀRIA 

Departament d'Ensenyament 

Col.lecció de dossiers "Exemples d'unitats de programació", núm. 2 
Generalitat de Catalunya, 1992 

Ofereix models orientatius de programacions per a l'educació primària 
per als centres que duen a terme el desplegament curricular i, 
especialment les programacions del tercer nivell de concreció.Les unitats 
presentades com a exemple són: El càlcul mental i la calculadora, La 
concordança, La resolució de problemes: combinació de conceptes 
matemàtics, Els mitjans de transport i de comunicació, Intriga i audàcia, 
La dècada dels 60, El medi ambient, estudi del delta de l'Ebre i Endavant 
amb la geometria. 


ELS SISTEMES EDUCATIUS A EUROPA: ELEMENTS PER UNA 
DESCRIPCIÓ 

En català, castellà, anglès o francès. Generalitat de Catalunya, 1990 és 
un document de treball per a la conferència internacional "L'ensenyament 
ii les regions a l'Europa de 1993". 

A partir d'una breu història de l'ensenyament en el món occidental hi ha 
una informació general (dades geogràfiques, població, llengua, 
organització política) i la descripció del sistema educatiu de cada país 
d'Europa: legislació escolar (competències i administració), i com 
s'estructura l'ensenyament preescolar, primari, secundari i superior. 


Incorpora bibliografia classificada per paisos. 


Seminaris de Telemàtica 


A fi d'aprofundir en el treball metodològic d'estudi i valoració de l'ús de la 
telemàtica en diferents àmbits —curriculars, es convoquen els tres seminaris 
especialitzats segients: 


Telemàtica i llengua estrangera a l'ensenyament secundari 


Adreçat a: professors que han participat o estan participant en activitats que 
impliquen la utilització de la telemàtica en l'ensenyament de la llengua 
estrangera a l'ensenyament secundari, i a professors interessats a reflexionar sobre 
aquest tema. 

El seminari consistirà en un treball de grup amb els objectius segients: 

. Valoració global de les aportacions de les noves tecnologies de la 
comunicació en l'ensenyament de la llengua estrangera. 

. Valoració de les experiències que s'han dut —a terme a Catalunya. 
Identificació dels factors que afavoreixen l'èxit educacional de les 
activitats. S'estudiaran — especialment les activitats "Campus 2000", 
"Catalunya/Buropa", i "Escoles d'Europa en connexió" que utilitzen com a 
llengies vehiculars respectives l'anglès, el francès i l'alemany. 

- Estudi d'activitats que s'han dut a terme en d'altres entorns. 

- Elaboració de recomanacions metodològiques per al disseny i la realització 
d'activitats futures. 

La metodologia de treball del seminari consistirà en tres reunions de treball, 
que tindran lloc els dies 24 de febrer, 24 de març i 28 d'abril de 18.00 a 19.30 als 
locals de l'Institut de Ciències de l'Educació de la Universitat Politècnica de 
Catalunya (Av. Diagonal, edifici de l'Escola d'Enginyers Industrials, planta 11, 
metro Palau Reial), i en la realització de diverses activitats en equip, entre elles la 
participació en un debat d'intercanvi d'informacions i reflexions. 

Coordinaran el seminari: Francesca Vidal, Joana Vidal. 

Els assistents rebran un dossier especialitzat el dia de la primera reunió. 

Els interessats a participar en el seminari han d'adreçar la seva sol-licitud a 
Francesca Vidal, Programa d'Informàtica Educativa, Via Laietana 64, 1r, 08003 
Barcelona. 


Telemàtica i literatura a l'ensenyament secundari 


Adreçat a: professors que han participat o estan participant en activitats que 
impliquen la utilització de la telemàtica en l'ensenyament de la llengua i la 
literatura a l'ensenyament secundari, i a professors interessats a reflexionar sobre 
aquest tema. 


El seminari consistirà en un treball de grup amb els objectius segients: 

. Valoració global de les aportacions de les noves tecnologies de la 
comunicació en l'ensenyament de la literatura. 

. Valoració de les experiències que s'han dut a terme a Catalunya. Identificació 
dels factors que afavoreixen l'èxit educacional de les activitats. S'estudiaran 
especialment les activitats "Júlia", "Guinardó", "Tirant", "Estils", 
"Moulinex", etc. 

- Estudi d'activitats que s'han dut a terme en d'altres entorns. 

. Elaboració de recomanacions metodològiques per al disseny i la realització 
d'activitats futures. 

La metodologia de treball del seminari consistirà en reunions de treball, que 
tindran lloc els dies 10 de febrer, 10 de març i 14 d'abril de 18.00 a 19.30 als 
locals de l'Institut de Ciències de l'Educació de la Universitat Politècnica de 
Catalunya (Av. Diagonal, edifici de l'Escola d'Enginyers Industrials, planta 11, 
metro Palau Reial), i en la realització de diverses activitats en equip, entre elles 
la participació en un debat d'intercanvi d'informacions i reflexions. 

Coordinaran el seminari: Josep Garcia i Núria Ribera. Els assistents rebran 
un dossier especialitzat el dia de la primera reunió. 

Els interessats a participar en el seminari han d'adreçar la seva sol-licitud a Josep 
Garcia, Programa d'Informàtica Educativa, Via Laietana 64, 1r, 08003 Barcelona. 


Telemàtica a l'ensenyament primari 


Es convoca un seminari de "Telemàtica a l'ensenyament primari" adreçat a 
professors que han participat o estan participant en activitats que impliquen la 
utilització de la telemàtica en l'ensenyament primari, i a professors interessats a 
reflexionar sobre aquest tema. 

El seminari consistirà en un treball de grup amb els objectius segients: 

. Valoració global de les aportacions de les noves tecnologies de la 
comunicació en l'ensenyament primari. 

. Valoració de les experiències que s'han dut —a terme a Catalunya. 
Identificació dels factors que potencien l'èxit educacional de les activitats. 
S'estudiaran especialment les activitats "Penèlope", "Recollida de contes i 
legendes", "Meteorologia escolar", "Telemàtica a les escoles rurals", 
"Nadales", "Programa d'Acollida" i el disseny — d'algunes activitats 
actualment en preparació. 

- Estudi d'activitats que s'han dut a terme en d'altres entorns. 

- Elaboració de recomanacions metodològiques per al disseny i la realització 
d'activitats futures. 

La metodologia de treball del seminari consistirà en tres reunions de treball, 
que tindran lloc els dies 17 de febrer, 17 de març i $ de maig de 18.00 a 19.30 als 
locals de l'Institut de Ciències de l'Educació de la Universitat Politècnica de 
Catalunya (Av. Diagonal, edifici de l'Escola d'Enginyers Industrials, planta 11, 
metro Palau Reial), i en la realització de diverses activitats en equip, entre elles la 
participació en un debat d'intercanvi d'informacions i reflexions. 


Coordinaran el seminari: Ramon Cemeli, Juan José Gómez i Carlos García. 

Els assistents rebran un dossier especialitzat el dia de la primera reunió. Els 
interessats a participar en el seminari han d'adreçar la seva sol-licitud a Ramon 
Cemeli, Programa d'Informàtica Educativa, Via Laietana 64, 1r, 08003 Barcelona. 


Breu introducció a la Telemàtica 


L'associació d'informàtica i educació Espiral organitza un seminari "Breu 
Introducció a la telemàtica" els dies 26, 27 i 28 de gener del 1993. Per a més 
informació poseu-vos en contacte amb Espiral, Gran Via 657, 08010 Barcelona, 
tel. (93) 265 56 O1, fax (93) 265 57 70, missatgeria XTEC ESPI-BUSTIA. 


Sessió sobre Telemàtica 


El pròxim 22 de febrer, a les 16.00, tindrà lloc una sessió de suport sobre 
telemàtica per a coordinadors d'aula de centres d'ensenyament secundari. La 
sessió tindrà lloc als mateixos centres on habitualment es duen a terme les 
reunions dels seminaris permanents de secundària. 


EXPERIÈNCIES DE TELEMÀTICA INTERNACIONAL 


Iniciem en aquest Full la presentació de grups de treball educatius 
internacionals que utilitzen la telemàtica com a suport en la seva comunicació i 
en la realització d'activitats conjuntes. 


Global Thinxing Project 


Cinc escoles catalanes: Escola Lavínia, Escola Turó del Cargol, Escola Jaume I, 
Escola Vedruna Gràcia i Centre Educatiu Projecte, han iniciat enguany la seva 
participació en el "Global ThinRing Project" que els porta a una investigació 
conjunta amb escoles d'Atlanta, Georgia i escoles de Moscou i Sant Petesburg 
sobre els mateixos temes de anedi ambient, utilitzant de doment la xarxa 
Greennet i molt aviat el servei de correu X400 del Programa d'Informàtica 
Educativa. 


Objectius 

1) Ajudar alumnes i professors a immergir-se en importants problemes 
globals. 

2) Introduir els alumnes en mètodes de col.laboració i estratègies de recerca 
que poden utilitzar-se per resoldre problemes localment, i proporcionar el 
coneixement i els mitjans tècnics necessaris per tractar amb problemes 
globalment. 

3) Proporcionar habilitats necessàries perquè — els alumnes utilitzin els 
ordinadors com a eines de telecomunicació que els permeten col.laborar 
amb col.legues d'altres paisos. 


"Global Thinting", pensem globalment 

Els alumnes aprenen que els problemes que els afecten localment són similars als 
d'altres persones del planeta, i que les accions de la gent a qualsevol lloc tenen 
consequències globals. 

Per ajudar-los a entendre l'abast i la importància de temes de medi ambient, 
ensenyem a "pensar globalment", és a dir, l'habilitat de raonar en termes de 
sistemes complets i de predir les conseqiències d'alterar qualsevol part del 
sistema. 

La proposta ensenya els alumnes a identificar problemes globals importants amb 
l'ajut d'alumnes — d'una — altra cultura. La col.laboració es fa entre equips 
d'alumnes de diferents paisos a través de xarxes telemàtiques que uneixen Georgia 
(USA), Rússia i Catalunya. 


Calendari 

Octubre del 1992: Projecte Hello 

Novembre i desembre del 1992: Projecte Clean Air Projecte Global Thinting 

De gener a març del 1993: Projecte Solid VVastes Projecte VVater Pollution 
Projecte Ozone Projecte Bongoh 

Tots els interessats a conèixer més a fons aquesta experiència esteu convidats a 
assistir a la reunió de presentació que tindrà lloc dilluns 1 de març de 18.00 a 
19.30, als locals del PIE, Via Laietana 64, 1r, a càrrec del professor Narcís Vives. 
En aquesta mateixa reunió es presentaran les activitats que es duen a terme a 
la xarxa internacional — d'escoles IFEARN (International Education and 
Resource Netvvort), que posa en contacte telemàtic escoles de 20 paisos de tots 
els continents. 

Les dues experiències són obertes a la incorporació de —noves escoles 
interessades. Per a més informació poseu-vos en contacte amb Grup TIDOC- 
PROJECTE, Av. Tibidabo 16, 08022 Barcelona, tel. 417 03 21. Codi 
missatgeria videotex: CEPRVIVE. Codi correu XTEC/X400: nvives. 


European Schools Project 

El grup ESP (European Schools Project) va iniciar-se l'any 1988 sota l'auspici 
de "The Center for Innovation and Cooperative Technology" (CICT) i "The 
Centre for Educational Research" (SCO), ambdós — de 0yla ÒO Universitat 
d'Amsterdam, i es va dissenyar amb l'objectiu d'establir una infrastuctura per 
correu electrònic que permetés treballar en col-laboració amb els centres escolars 
dels estats membres de la Comunitat Econòmica Europea, encara que també hi 
participen paisos no europeus. — Els paisos participants en el projecte són: 
Holanda, Dinamarca, Alemanya. Anglaterra, Espanya, França, Portugal, Japó, 
Canadà, Estats Units d'Amèrica, Ucraina, Estònia, Eslovènia, Bèlgica i Grècia. 
Diversos instituts de batxillerat de Madrid participen activament en aquest projecte 
des de l'any 1990. L'ESP està creixent en dos sentits, en relació al nombre 
d'escoles participants i al nombre de paisos a què pertanyen. 

El nombre de centres que actualment realitzen experiències dins l'ESP supera la 
centena i el nombre d'alumnes implicats supera àmpliament el miler. 


Destaquem algunes de les característiques del projecte: 

1. El foment d'una estructura organitzativa horitzontal on les escoles integrades 
en la xarxa s'associen lliure i directament a l'ESP. A cada país hi ha un 
coordinador nacional que s'encarrega de posar en contacte els professors 
nous. 

2. El desenvolupament dels Teletrips, és a dir, la combinació de les recerques 
dels alumnes sobre un determinat tema i l'intercanvi dels resultats entre 
"escoles germanes" de diferents paisos. L'estructura — conceptual —del 
Teletrip consisteix a introduir les teleconverses com un complement a les 
formes habituals — d'ensenyament, complement en —què s'estimula la 
cooperació entre alumnes, professors, i entre ambdós a la vegada. 

Cada any es realitza un congrés on els professors participants exposen les 
experiències que han realitzat durant el curs i es realitza la seva avaluació. 
També es proposen els teletrips que es faran el curs seguent. El congrés de l'any 
passat va tenir lloc a Toledo i hi van sortir prop de cent propostes de treball, que 
són les que es revisaran en el proper congrés, que tindrà lloc a Alemanya durant 
el més de març. 

Si desitgeu més informació sobre aquest grup podeu adreçar-vos a: 


Benita Compostela Mufiiz 

Instituto de Bachillerato Príncipe Felipe 

C. Monforte de Lemos s/n 

28029 Madrid Tel. (91) 314 67 58 

Adreça electrònica (accessible pel servei de "Correu —X400" de la XTEC): 
benita Òprincipe.eunet.O.es 

Dimarts 30 de març, de 18.00 a 19.30, la professora Benita Compostela farà 
una presentació d'aquest grup als locals del PIE, Via Laietana 64, 1r. Es prega 
que confirmeu la realització d'aquesta activitat a la secció "Agenda" del Noticiari 
de la XTEC. 


ALTRES ACTIVITATS 


Teledebat: Medi ambient i desenvolupament 

Activitat que pretén ser una contribució per aprofundir en l'estudi de les 
desigualtats mediambientals i de desenvolupament entre els paisos del Nord i els 
del Sud. L'activitat s'emmarca dins la campanya que fa Intermón "Una terra per 
Tothom" i, en concret, amb un projecte de cooperació per al desenvolupament a 
l'Àfrica que aquest any es planteja un doble objectiu: frenar l'avanç del deserti el 
de la pobresa. 

El teledebat es desenvoluparà en forma de joc de rols, per tal que els alumnes 
entenguin millor alguns dels conflictes mediambientals i el paper que hi juguen 
els diferents agents socials. 


La duració prevista del teledebat és de sis sessions quinzenals durant el segon i part 
del tercer trimestre del curs. 

El teledebat és tancat per a tots els centres que mostrin l'interès a participar. 
Va adreçat especialment als departaments/seminaris d'Ètica, Ciències Naturals i 
Geografia, i Història d'ensenyament secundari. 

La coordinadora de l'activitat és Lourdes Cusó Torelló d'Intermón. 


Joc matemàtic "El Reticle" 


El joc consistirà en la resolució de problemes de matemàtiques, corresponents als 
últims cursos d'ensenyament secundari. A mesura que es resolen els problemes, 
s'avança en un reticle, en el centre del qual es troba presoner Svvami Shantidas. 
El joc -que pretén contribuir a promocionar la dimensió lúdica —de la 
matemàtica- està adreçat a grups d'alumnes ajudats pels seus professors. 
iDesitgeu contribuir a l'alliberament d'en Svvami Shantidas, hoste forçós en un 
país llunyà2 Inscriviu-vos al joc matemàtic "El Reticle", que tindrà lloc en el 
marc de la XTEC entre el 15 de febrer i el 8 d'abril. 

Si feu 3r de BUP, COU o segon grau de formació professional, i desitgeu 
resoldre els problemes matemàtics que us ajudaran a sortejar els malvats 
vigilants Hipocaronte, Barbaroja, Rabadà Sorrut, Víting i d'altres, trameteu la 
vostra inscripció o sol-licitud de més informació a: 

PIE - Activitat "Joc el Reticle" 

Av. Francesc Cambó 21, 4t 

08003 Barcelona 

Coordinarà l'activitat Pepita Panadès. 


Programa d'Acollida 


12 


El programa d'acollida a la utilització de la XTEC per a centres d'ensenyament 
primari està estructurat en cicles d'activitat de sis setmanes, cada un dels quals 
permet que les escoles que s'hi inscriguin —constatin — de forma efectiva 
l'aplicació de la telemàtica a l'enriquiment del treball curricular. Per participar en 
el Programa d'acollida n'hi ha prou amb fer-ho en un sol cicle d'activitat (els 
cicles són complets i independents). Si voleu, però, podeu participar en més 
d'un cicle. Per participar-hi cal sol-licitar-ho abans de l'inici del cicle o bé 
telemàticament (enviant un missatge a la coordinadora del Programa d'acollida, 
M. Lluisa Penin, PIECPENIN) o bé per correu o telèfon a la redacció del Full. 

El pròxim cicle d'activitat començarà el 22 de febrer i clourà el 3 d'abril, i girarà al 
voltant del tema "Els oficis". 

El cicle d'activitat segient començarà el 14 d'abril i clourà el 22 de maig, i girarà al 
voltant del tema "Els museus". 

Les activitats dins el cicle s'estructuraran de la forma segúent: 

Durant la primera setmana, es verificarà el funcionament de les instal-lacions i es 
realitzaran activitats de presentació de les escoles. La segona setmana s'ampliaran 
les activitats de presentació (amb els noms i els interessos dels participants en 
l'activitat). 


La tercera setmana estarà dedicada a realitzar una intervenció específica. a 
l'Àgora, relacionada amb el tema del cicle. Així, a "Els oficis" es recolliran dades 
sobre les característiques d'alguns oficis, actuals — i tradicionals, preparades pels 
alumnes. 

La quarta i cinquena setmana es dedicaran a un treball de grup que girarà al voltant 
del material enviat la tercera setmana. Així, a "Els oficis" es compararà l'evolució 
temporal dels oficis, i es parlarà sobre diversos aspectes relacionats. 

La sisena setmana serà de valoració i comiat. 

Animeu-vos a participar-hi: comprovareu les possibilitats educacionals de les 
noves tecnologies i fareu activitats interessants i engrescadores. Poseu-vos en 
contacte amb la coordinadora del Programa abans del començament del cicle. 


COSTOS DE LA CONNEXIÓ A LA XTEC 


L'accés a la XTEC es pot realitzar amb dues modalitats diferents: Videotex i 
Dúplex. La modalitat Videotex presenta dues formes alternatives: —Ibertex 
(Xarxa especialitzada de Telefónica) i xarxa commutada. La modalitat Dúplex 
funciona per xarxa commutada. 
Les tarifes (cost telefònic) depenen de la modalitat d'accés que s'utilitzi per entrar 
a la XTEC. Hi ha dues tarifes possibles: 

la facturació d'Ibertex, que únicament s'aplica en trucades videotex via 
Ibertex. 

la facturació de xarxa commutada, per a la resta de connexions. 


Tarifa Ibertex 


Un dels avantatges més important de l'accés Ibertex és que el seu cost és únic 
per a tots els indrets geogràfics de Catalunya i és independent de l'hora en què es 
faci la trucada. 

Aquest cos es composa d'una part inicial fixa, associada a la commutació inicial, i 
una fracció posterior, funció de la durada de la trucada. La taula 1 adjunta inclou 
els paràmetres que permeten calcular aquest cost 


Lloc Commutació /' Fracció posterior 
inicial 


Catalunya 14,28 Pts. Cada 29,21" 4,78 Pts. 


Taula 1: Tarifa Ibertex 


Tarifa xarxa commutada 


13 


Els costos de la resta de connexions (trucada Videotex en modalitat xarxa 
commutada (Minitel), trucada als serveis Dúplex), són els corresponents a la 
xarxa commutada. 


Lloc 


Àrea Metropolitana 


Resta de Barcelona 


La tarifes depenen de l'indret des d'on es faci la connexió, del temps que trigui en 
fer-se i de l'hora del dia en què es faci. 

Tot seguit s'inclou la taula 2, que permet calcular el cost de cada trucada. Aquest 
cost té dos components: Un associat a la commutació inicial, que inclou un temps 
inicial de trucada, variable en funció de l'indret i hora de la mateixa, i una fracció 
posterior, funció de la durada de la trucada. 


Commutació inicial Fracció posterior 


(13)) Cada 3' 
9,52 4,76 


2389 (10,13) Cada 10,1" 478 


23,80 (14,1')/ Cada 14,1" 4,76 
Cada 5,5" 


Tarragona, 4,76 


Lleid 


Giro 


a, 


na Cada 7,9" 


4,6 


Taula 2: Tarifa Xarxa Conmutada 


Comparació entre tarifes. 

La taula 3 adjunta ens mostra el cost d'una trucada de 6 minuts realitzada en les 
diferents modalitats. Del contingut de la taula es deriva que, pel que fa als serveis 
videotex, l'accés per Ibertex és recomanable, per als centres situats en les 
categories de tarifes "B" i "C" i l'accés per xarxa commutada (Minitel) és 
recomanable per als centres situats en la categoria "A". Cal recordar que les 
tarifes de xarxa commutada són, actualment, les úniques aplicables en el cas 
dels serveis Dúplex. 


A fi de poder valorar més adequadament l'oportunitat dels costos indicats, cal 
considerar que 6 minuts és una unitat de temps que permet dur a terme diverses 
actuacions completes, per exemple: 


f Rebre o Transmetre (en modalitat Dúplex, a 1200 Baudis) un fitxer de 45 Rb. 
t Una sessió complexa de Missatgeria Videotex. 

t Una consulta a Bases de Dades. 

t Transmetre 10 intervencions d'Agora. 


Trucada Xarxa Commutada 
Ba17h- 17a 22 


14,28 - 14,28 


189 - 141 


Taula 8: Comparació de tarifes. Cost d'una trucada de 6' 


SERVEIS Il ACTIVITATS TELEMÀTIQUES D'INTERÈS 
EDUCATIU 


SERVEI VIDEOTEX DE LA GENERALITAT DE CATALUNYA 

El Servei de Videotex de la Generalitat de Catalunya funciona des de 1989 i té 
com a objectiu facilitar l'accés a informació d'interès i utilitat general. 

En aquests moments estan en funcionament més de trenta serveis, cadascun 
d'ells amb la seva imatge i amb les seves funcionalitats, però tots amb un 
element comú: la qualitat i actualitat de les dades que proporciona, tots els 
serveis estan fonamentats en l'existència d'organismes de la Generalitat que, amb 
la seva activitat diària, mantenen la vigència de les dades a les quals es pot accedir. 
Quines informacions poden ser consultades2 

La llista és llarga i es va ampliant contínuament, s'ha de tenir en compte que 
durant l'any 1992 el ritme d'incorporació de novetats al servei ha estat d'una 
cada 10 dies. 

Les informacions cobreixen aspectes molt variats. En aquests moments la 
informació està dividida en una sèrie d'apartats temàtics: cultura, publicacions i 
estadística, ensenyament, esports, turisme i transports, — món jove, ajuts, 
subvencions, treball, indústria, comerç i consum, i informació general i adreces. 
Entre d'altres, aquells serveis que us poden interessar són: 

AGENDA CULTURAL 

Aquest servei permet la consulta de tres tipus d'informacions de caràcter cultural: 
poden ser consultades més de 2.000 activitats culturals que se celebren arreu de 
Catalunya, els premis literaris en llengua catalana i les subvencions — del 
Departament de Cultura. En tots els casos es proporciona informació molt 
detallada. 


AGENDA JOVE 

Aquest servei permet la consulta d'informacions d'interès per al món jove. A part 
d'una completa base de dades d'adreces, hi ha un noticiari setmanal amb 
informacions sobre trobades, concerts, beques, festes, excursions, etc. 

Teniu també informació sobre la programació de les sales d'art jove i sobre 
turisme juvenil. 

El Departament d'Ensenyament proporciona diferents informacions a través del 
Servei de Videotex de la Generalitat: 


- Informació sobre les beques i ajuts del Ministerio de Educación y Ciencia. 

- Informació sobre l'ensenyament superior, a part de les adreces de facultats, 
escoles tècniques superiors i escoles universitàries, podeu trobar les notes 
d'accés dels últims cinc anys. 

- Les guies dels centres d'ensenyament secundari, d'idiomes i d'estudis 
musicals i artístics. 

- Estadístiques sobre l'ensenyament a Catalunya. 

. Catàleg de publicacions del Departament d'Ensenyament. 

- La guia del Departament d'Ensenyament. 


DIARI OFICIAL DE LA GENERALITAT DE CATALUNYA 

Aquest servei permet accedir a la consulta del text íntegre del Diari Oficial de la 
Generalitat de Catalunya el mateix dia de la seva publicació. A més a més, 
compta amb un índex de totes les disposicions publicades fins a la data de 
consulta. 


ENTITATS LOCALS DE CATALUNYA 

Aquest servei permet consultar dades sobre els ens locals de Catalunya: 
comarques, municipis i altres entitats locals menors, poblacions, codis postals, 
descripcions, prefixos telefònics, indicacions de litoral, ferrocarril, etc. 


INFORMACIÓ ADMINISTRATIVA 
Aquest servei dóna informació exhaustiva sobre els tràmits administratius i 
legals en matèries que són competència de la Generalitat de Catalunya. 


INFORMACIÓ ESPORTIVA 
Aquest servei permet accedir a dades sobre instal.lacions, clubs, associacions — i 
esdeveniments relacionats amb l'esport a Catalunya. 


PARLAMENT DE CATALUNYA 

Aquest servei permet la consulta d'informació molt detallada sobre el Parlament 
de — Catalunya: — l'estructura, — la composició, el funcionament, les dades 
estadístiques, etc. 


CATÀLEG DE PUBLICACIONS DE LA GENERALITAT 
Aquest servei —permet accedir a la referència — bibliogràfica de totes les 
publicacions oficials de la Generalitat de Catalunya. 


BUTLLETÍ DEL RISC D'ALLAUS AL PIRINEU CATALÀ 

Aquest servei permet consultar informació sobre el risc d'allaus i previsions 
meteorològiques al Pirineu per al cap de setmana, és un servei de molta utilitat per 
aquells que practiquen esports de muntanya a l'hivern. 


TURISTEX 

Aquest servei permet accedir a la consulta d'informació turística on —podreu 
trobar, amb molt detall, notícies sobre: hotels, càmpings, residències-cases de 
pagès, oficines de turisme, agències de viatge, recull d'actes d'interès 
turístic, publicacions, senders de gran recorregut, parcs aquàtics, pistes d'esquí, 
camps de golf, balnearis, parcs naturals i serveis a les platges. 


DIRECTORI DE BIBLIOTEQUES 

Aquest servei permet l'accés a la base de dades que conté el directori de la 
xarxa de biblioteques de la Generalitat de Catalunya, amb indicació de les 
dades més importants de cada biblioteca. 

El nivell d'accés al Servei de Videotex de la Generalitat és el 031 i l'identificatiu 
ECATALUNYAEH. 


SERVEI "PLATEA" DEL MEC 

El programa telemàtic "PLATEA" comporta diversos aspectes que cobreixen 
essencialment la creació d'una xarxa de comunicacions per xarxa telefònica 
commutada per a usos curriculars, i la posada en funcionament d'un centre 
servidor videotex per a usos curriculars i de connexitat de —la comunitat 
educativa. També hi ha actuacions en el camp de les comunicacions 
internacionals, fonamentalment amb Iberoamèrica. 

El servei Ibertex pot accedir-se a través de l'accés 031, amb els números 
d'identificació 217029506 i 217028614. 

Un cop dins de l'aplicació s'indiquen als "visitants" els passos que han de seguir si 
es vol aconseguir un identificador per accedir als serveis reservats. 

Els serveis disponibles són: 


1. Bases de Datos 

2. Mensajeria 

3. Tablón de Preguntas y Respuestas 

4. Teledebates 

S. Televisión Educativa 
L'accés a les bases de dades pot fer-se sota diferents modalitats: per accés 
ajudat per màscara de consulta i per accés directe utilitzant un llenguatge 
d'interrogació senzill. L'accés a la consulta de bases de dades és lliure. 


Les bases disponibles són: 

Exper: experiències educatives dutes a terme pels centres en els projectes 
Atenea i Mercurio en la fase experimental (1985/90). 

Programoteca: fons de programes d'ordinador disponibles al PNTI. 

Videoteca: fons de mitjans audiovisuals per a ús educatiu disponibles al PNTI. 
Missatgeria: permet la comunicació entre usuaris. Si es vol disposar 
d'identificador, cal demanar-lo a l'administrador del sistema (Administrador del 
Sistema, Centro Servidor Ibertex, PNTI, C/ Torrelaguna 58, 28027 Madrid, 
Tel. 91 4082008, Fax 91 4088376). 

El tauler de Preguntes i Respostes permet — l'intercanvi —de requeriments i 
respostes. Alguns taulers són d'accés restringit. Per obtenir clau d'accés, cal 
sol-licitar-la a l'administrador del sistema. 

Els teledebats impliquen una intervenció en directe. En alguns casos pot haver-hi 
moderador, mentre que en d'altres el format és de taula rodona. Per participar-hi, 
cal disposar de clau d'accés, que s'ha de sol.licitar a l'administrador del sistema. 
L'apartat "Programación de TV" del servei "Televisión Educativa" conté detalls de 
la programació "La Aventura del Saber", de TVE, que s'actualitzen 
quinzenalment. — L'apartat "Satélite" conté notícies i horaris d'emissió de 
programació via satèl-lit, actualment l'Eurostep, i en el futur l'Hispasat. 


SERVEI "DOCE" 

El servei "DOCE" (Documentos de Educación) facilita, a través de consulta per 
Ibertex, informació —sobre diversos aspectes educacionals, estructurada en 
diferents bases de dades, que es relacionen tot seguit: 


Base de datos documental de prensa 

Aquesta base conté articles, editorials, reportatges, opinions i entrevistes d'interès 
general que tenen a veure amb els nivells d'ensenyament no universitari, i temes 
que d'alguna manera incideixen o mediatitzen el fet educatiu (família, infantesa, 
joventut, etc.). 


Base de datos de documentación educativa 

El contingut d'aquesta base de dades està pensat especialment per al personal 
docent. Consta d'articles, investigacions, estudis, i d'altres, publicats en més de 
cent-cinquanta revistes d'educació d'àmbit nacional i internacional, i de material 
que fan arribar diferents organismes i institucions. 


Base de datos documental de cultura i actualidad 

Aquesta base de dades conté documents publicats en premsa i revistes 
d'actualitat científica i cultural, amb una temàtica que té algun punt de connexió 
amb els continguts de les àrees curriculars que s'imparteixen en els nivells 
d'ensenyament no universitari. L'objectiu d'aquesta base de dades és el de 
facilitar la tasca dels alumnes amb materials vius i d'actualitat com a complement 
del llibre de text. 

Servicio de información de convocatorias 

A través d'aquest servei es proporciona tota la informació necessària per 
participar en convocatòries d'activitats educatives, adreçades tant a professors 
com a pares i alumnes. 

Una aplicació de "Telepedido" permet sol-licitar la tramesa, per fax o per correu, 
dels documents primaris corresponents als registres seleccionats durant el procés 
de consulta. 

A curt termini hi haurà, a la disposició dels usuaris, una base de dades de vídeos 
educatius (7.000 vídeos) i una altra de programari educatiu i EAO (1.000 
programes educatius), també amb opció de "Telepedido". 

La subscripció anual d'aquest servei per a centres docents és de 15.000 pessetes 
més un 1590 d'IVA. 

L'accés a aquesta base de dades de vídeos educatius es fa a través d'Ibertex 
(NIVELL 032, NRI t2160811194, MNEMONIC YtDOCEZ), amb una clau de 
pas que rep cada usuari en contractar aquest servei. 

En fase de promoció i durant el mes de febrer, DOCE - Documentos de 
Educación posa la clau d'accés TELEDOCE a disposició dels centres docents 
de l'àmbit català. Aquesta clau permetrà d'establir connexió a la base de dades 
de vídeos educatius sense contractació prèvia. Per a més informació, podeu 
dirigir-vos a: 

Documentos de Educación S.A., 


Alverja 18, 
28011 Madrid, 
Tel. 91 4793413. 


Per a qualsevol informació complementària sobre 
el contingut del Full, adreceu-vos a: 


XTEC Full Informatiu 
Programa d'Informàtica Educativa 
Av. Francesc Cambó 21, 4t 
08003 Barcelona 
Tel (93) 310 02 12, 

Fax (93) 310 08 66 
Codi XTEC: XTEC-BUSTIA 


